text: Nýggja ferðsluloysnin á Gerðagøtu í Klaksvík, sum hevur til endamáls at fremja atkomuviðurskiftini og ferðslutrygdina í økinum, er nú komin heilt væl ávegis.
text: #000002
text: Í gjár kom asfalteringsarbeiðið, sum HJ Asfalt hevur framt seinastu dagarnar, á mál. Harvið er nýggja ferðsluloysnin komin rættiliga væl ávegis. Gerðagøta er ein av mest brúktu vegunum í øllum býnum, bæði tí vegurin er millum høvuðsvegirnar, sum binda býlingarnar í Klaksvík saman, og tí at vegurin er upplagdur innkomuvegur til miðbýin frá Oyravegnum og Norðoyatunlinum.
text: #000003
text: Harumframt ferðast nógv børn og ung í økinum hvønn dag í barnagarð, skúla, frítíðarskúla og tónlistaskúlan, sum eisini er granni til nýggju ferðsluloysnina, og tí er alneyðugt við góðum vegakervi og ferðslutrygd eftir júst Gerðagøtu.
text: #000004
text: Nýggja ferðsluloysnin fevnir um serskilda einvegis breyt og steðgistað til býarbussin í sunnaru síðu (móti KFUM&K) og serskiltum av- og ásetingarplássi í norðaru síðu (móti skúlanum), umframt vanligu tveysporaðu koyribreytina til ferðsluna oman og niðan eftir Gerðagøtu í miðjuni. Økið er uppmerkt og verður harumframt ljósregulerað, og øll loysnin er partur av samtyktu ferðslutrygdarætlanini fyri allan býin, sum fyritøkan Rambøll hevur gjørt.
text: #000005
text: Myndir: Hátíðarhildu 50 ár við Velbastaðvegin
text: #000013